2019 novemberében meghívót kapott Marco Rossi szövetségi kapitánytól az Uruguay elleni barátságos és a walesi válogatott elleni Európa-bajnoki selejtező mérkőzésekre készülő magyar válogatott 28 fős keretébe. Az Uruguay elleni találkozón mutatkozott be a nemzeti csapatban, majd 2020-ban alapember lett az Európa-bajnoki szereplést kiharcoló válogatottban. 2021. június 1-jén Marco Rossi szövetségi kapitány nevezte őt a magyar válogatott Európa-bajnokságra készülő 26 fős keretébe. A kontinenstornán a magyar válogatott mindhárom csoportmérkőzését végigjátszotta.